આ ક્લિનિકમાં લગભગ ૨૫૦૦ નિ:સંતાન મહિલાઓને બાળક મળ્યાં. જોકે ૧૯૯૦ના દાયકામાં સ્પર્મ-ડોનેશન સ્વીકાર્ય બન્યું અને એ માટેના નિયમો તથા કાયદાઓ બનવા લાગ્યા ત્યારે એક અચરજભરી માહિતી બહાર આવી. બર્થહોલ્ડના અવસાનના લગભગ એક દાયકા પછી તેમના ક્લિનિકનો સ્પર્મ-ડોનરનો ડેટાબેઝ તપાસતાં ખબર પડી કે તેમના ક્લિનિકમાં જન્મેલાં ૫૦ ટકાથી વધુ બાળકો ખુદ બર્થહોલ્ડનાં જ હતાં. આ ડેટાબેઝ પરથી બર્થહોલ્ડે ૬૦૦થી વધુ બાળકો પેદા કયાર઼્ હોવાનું કહેવાય છે. આ વાતથી બર્થહોલ્ડનાં પત્ની મૅરી પણ અજાણ હતાં. આ ક્લિનિકમાં જસ્ટ વીસેક જેટલા જ સાયન્ટિસ્ટો હતા જેમણે અવારનવાર વીર્યદાન કર્યું હતું. લંડનના ન્યુરોકેમિસ્ટ ડેરેક રિક્ટરે પણ ૧૦૦થી વધુ બાળકો આ ક્લિનિક થકી પેદા કયાર઼્ હતાં.